	IZVJEŠĆE O PROVEDENOM SAVJETOVANJU S JAVNOŠĆU

	
Naziv akta o kojem je savjetovanje provedeno: Nacrt Odluke o obavljanju dimnjačarskih poslova

	Vrijeme trajanja savjetovanja: Savjetovanje je provedeno u trajanju od 30 dana, 
odnosno od 7. travnja 2026. do 7. svibnja 2026.

	Cilj i glavne teme savjetovanja
	Osnovni cilj provođenja savjetovanja bio je dobivanje povratnih informacija od zainteresirane javnosti u vezi Nacrta Odluke o obavljanju dimnjačarskih poslova.   



	Redni broj
	Naziv dionika (pojedinac, organizacija, institucija)
	Članak na koji se odnosi primjedba/
prijedlog
	Tekst prijedloga/mišljenja
	Prihvaćanje/ neprihvaćanje prijedloga ili mišljenja s obrazloženjem

	1.
	UNIKOM d.o.o. za komunalno gospodarstvo
	Načelne primjedbe
	Smatramo da je Nacrt odluke načelno cjelovit, učinkovit i kvalitetan.
Daju se dvije načelne primjedbe:
1. Predlaže se da predlagatelj cijeli tekst nacrta Odluke o dimnjačarskim poslovima/dalje: Odluka, terminološki uskladi sa Zakonom o komunalnom gospodarstvu kojim je propisano da se pod dimnjačarskim poslovima podrazumijeva čišćenje i kontrola dimnjaka, dimovoda i uređaja za loženje u građevinama. 

U skladu s navedenim predlaže se:
- u cijelom tekstu Nacrta Odluke riječ „pregleda“ u određenom broju i padežu zamijeniti riječju „kontrole“, u određenom broju i padežu.

2. Uskladiti Odluku sa Zakonom o zapaljivima tekućinama i plinovima i Tehničkim  propisima (Pravilnik o uvjetima i postupku ispitivanja nepropusnosti i ispravnosti plinskih instalacija te osposobljavanju djelatnika koji neposredno obavljaju ta ispitivanja koji je donijet od strane HEP Plin d.o.o.) i normama u RH odnosno pravilima i normi HRN EN 1749:2020. – Klasifikacija plinskih uređaja prema načinu dovoda zraka i odvodu plinova izgaranja.

	



Prihvaća se. Tekst Nacrta Odluke terminološki je usklađen sa Zakonom o komunalnom gospodarstvu, prema kojem se pod dimnjačarskim poslovima podrazumijeva čišćenje i kontrola dimnjaka, dimovoda i uređaja za loženje u građevinama. U tekstu Nacrta Odluke pojam „pregled” zamijenjen je pojmom „kontrola” u odgovarajućem broju i padežu. Ujedno su prihvaćene odgovarajuće terminološke i sadržajne izmjene radi usklađenja s pravilima struke i posebnim propisima koji se odnose na plinske uređaje za loženje i plinske instalacije.















	2.
	UNIKOM d.o.o. za komunalno gospodarstvo
	Članak 5.
	Prijedlog: u članku 5. riječi „ plinska trošila“ zamijeniti riječju „ plinske uređaje za loženje“
Obrazloženje: 

Zakonom o komunalnom gospodarstvu propisano je da se pod dimnjačarskim poslovima podrazumijeva čišćenje i kontrola dimnjaka, dimovoda i uređaja za loženje u građevinama.

Prijedlog: u članku 5.  točki 4. iza riječi „korisnikom usluge“ brisati tekst „i upraviteljem zgrade“ i dodati tekst „u slučaju ispitivanja plinske instalacije“, tako da bi članak 5. točka 4. glasila:
„4. suradnju s operatorom distribucijskog sustava plina, serviserom, ovlaštenim ispitivačem plinskih instalacija, izvođačem plinske instalacije i korisnikom usluge u slučaju ispitivanja plinske instalacije“
Obrazloženje:
U pojmovniku je navedeno tko se sve podrazumijeva pod pojmom korisnikom usluge a to je i upravitelj zgrade pa se predlaže koristiti jedan pojam kako je navedeno i u pojmovniku a to je korisnik usluge, nadalje operater distribucijskog sustava plina prilikom ispitivanja plinske instalacije zahtjeva i ispitivanje dimovodnih objekata koji su prema važećim propisima dio plinske instalacije (Pravilnik o uvjetima i postupku ispitivanja nepropusnosti i ispravnosti plinskih instalacija te osposobljavanju djelatnika koji neposredno obavljaju ta ispitivanja). 


	Prihvaća se uz dano obrazloženje.








Prihvaća se uz dano obrazloženje.

	3.
	UNIKOM d.o.o. za komunalno gospodarstvo
	Članak 6. 
	Prijedlog: u članku 6. točki 4.  iza riječi „zrako-dimovod“ dodati tekstu zagradi koji glasi: „(osim kada je isti dio uređaja za loženje)“
Obrazloženje: Kontrolu i održavanje obavlja ovlašteni serviser uređaja za loženje te je isto potrebno dodati kako je predloženo.

Prijedlog: u članku 6. točku 5. izmijeniti tako da glasi:
„isprava je potvrda, uvjerenje, nalaz, zapisnik ili druga isprava iz koje je razvidno da su dimnjak, dimovod, otvor ili uređaj za opskrbu zrakom za izgaranje ispravni/neispravni za daljnje korištenje“
Obrazloženje: Isporučitelj je obvezan nakon svake kontrole i čišćenja izdati ispravu kojom utvrđuje ispravnost odnosno neispravnost. 

Prijedlog: u članku 6. točki 7. iza riječi „najmoprimac“ dodati riječ „zakupnik,“
Obrazloženje:
U članku 6. točki 7.  pod pojmom korisnik usluge navedeno je da je isti vlasnik, suvlasnik, korisnik, najmoprimac, upravitelj zgrade odnosno druga osoba koja koristi građevinu, poseban dio građevine ili prostor u kojem se nalazi dimovodni objekt ili uređaj za loženje. Smatramo da treba dodati i zakupnika jer isti je također korisnik usluge kako je navedeno da je to i najmoprimac.

U članku 6. točki 9. pod pojmom redoviti pregled i čišćenje navedeno je da se podrazumijeva pregled i čišćenje dimovodnih objekata i priključenih uređaja za loženje je provjera stanja ispravnosti, mjerenje i čišćenje istih, u ovom odlukom zadanim rokovima.
 
Prijedlog: predlaže se  izmjena točke 9.  tako da glasi:
„9. redovita kontrola i čišćenje je  kontrola i čišćenje dimovodnih objekata i priključenih  uređaja za loženje i provjera stanja ispravnosti, mjerenje i analiza dimnih plinova opskrbe zraka u prostoriji – test 4Pa, mjerenje temperature dimnih plinova, mjerenje udjela kisika u suhim dimnim plinovima, mjerenje udjela ugljičnog monoksida u suhim dimnim plinovima, mjerenje temperature zraka za izgaranje, mjerenje podtlaka, mjerenje CO u prostoru, mjerenje stupanja čađavosti i stupanja iskoristivosti te čišćenje istih, u ovom odlukom zadanim rokovima.“

Obrazloženje: 
Smatramo potrebnim jasno utvrditi što se podrazumijeva pod redovitom kontrolom i čišćenjem odnosno koju vrstu dimnih plinova/mjerenja je dimnjačar ovlašten mjeriti s ciljem sprečavanja ugroze života, zdravlja i imovine,  a sukladno pravilima dimnjačarske struke.

Prijedlog: u članku 6. točku 11. i 12. brisati.

Obrazloženje: 
Uređaji za loženje – kotlovska postrojenja su  dio tehnološkog procesa i ista se održavaju u sustavu koji zahtijevaju kompleksno redovno održavanje, dinamiku istog određuju proizvodni procesi samih vlasnika/korisnika, te je dimnjačarsku uslugu moguće izvoditi isključivo na direktni zahtjev samog vlasnika korisnika postrojenja.
Zrako-dimovodi uređaja za loženje (klase C i D)/dimovodni pribor predlaže se brisati jer su isti u odgovornosti redovitih kontrola i održavanja korisnika usluge i ovlaštenih servisera. Klasa D ne postoji u klasifikaciji plinskih uređaja za loženje, niti u Pravilniku o uvjetima i postupku ispitivanja nepropusnosti i ispravnosti plinskih instalacija te osposobljavanju djelatnika koji neposredno obavljaju ta ispitivanja.
	Prihvaća se uz dano obrazloženje.







Prihvaća se uz dano obrazloženje. 









Prihvaća se uz dano obrazloženje. 











Prihvaća se uz dano obrazloženje.

































 Prihvaća se uz dano obrazloženje.

	4.
	UNIKOM d.o.o. za komunalno gospodarstvo
	Članak 8.
	Prijedlog: u članku 8. točku 10. izmijeniti na način da glasi:
„10. dostaviti upravnom tijelu nadležnom za poslove komunalnog gospodarstva izvješće najmanje jednom godišnje, do početka ogrjevne sezone, koje sadrži podatke o broju:
-  izvršenih naloga
-  redovnih usluga
-  izvanrednih usluga
-  korisnika koji su odbili uslugu
-  dimnjaka koji koriste plinsko gorivo
-  dimnjaka koji koriste kruto ili tekuće gorivo
-  uređaja za loženje
-  neispravnih dimnjaka
-  požara dimnjaka
-  trovanja CO i 
postotak dimnjaka koji nisu za daljnje korištenje odnosno koriste se na vlastitu odgovornost korisnika usluge i druge poduzete aktivnosti.“

Obrazloženje:
Isporučitelj je  obvezan dostaviti detaljno izvješće vezano za obavljanje dimnjačarskih poslova sadržajno kako je to predloženo, a s ciljem što učinkovitijeg obavljanja povjerene komunalne djelatnosti, sprečavanja ugroze života, zdravlja i imovine a sukladno pravilima dimnjačarske struke.

	Prihvaća se uz dano obrazloženje. 

	5.
	UNIKOM d.o.o. za komunalno gospodarstvo
	Članak 12.
	Prijedlog: u članku 12.  dodati stavak 3. tako da glasi:
„Ukoliko korisnik usluge isporučitelju ne osigura rad na siguran način, a u skladu sa važećim propisima, isporučitelj nije dužan obaviti uslugu te je o tome dužan pisanim putem izvijestiti korisnika usluge.“

Obrazloženje: 
Smatramo bitnim naglasiti i Odlukom propisati da je obveza Korisnika osigurati siguran rad Isporučitelja posebice u slučajevima kada dimnjačar mora pristupiti vrhu dimovodnog objekta.

	Prihvaća se uz dano obrazloženje.

	6.
	UNIKOM d.o.o. za komunalno gospodarstvo
	Članak 13.
	Prijedlog: u članku 13. točku 1.  izmijeniti tako da glasi:
„1. omogućiti kontrolu, čišćenje i mjerenje analize dimnih plinova, opskrbe zraka u prostoriji – test 4Pa, mjerenje temperature dimnih plinova, mjerenje udjela kisika u suhim dimnim plinovima,  mjerenje udjela ugljičnog monoksida u suhim dimnim plinovima, mjerenje temperature zraka za izgaranje, mjerenje podtlaka, mjerenje CO u prostoru, mjerenje i kontrolu stupnja čađavosti i stupnja iskoristivosti dimovodnih objekata i uređaja za loženje.“
Obrazloženje:  
Kao u prijedlogu izmjene  članka 6. točke 9. kojim je predloženo točno utvrditi što se  podrazumijeva pod pojmom redovita kontrola i čišćenje.

Prijedlog: u članku 13. dodati stavak 2. tako da glasi:

„U slučaju da korisnik usluge ne posjeduje dokumentaciju iz točke 3. ovog članka, Isporučitelj će ispravom upozoriti korisnika usluge,  a kontrolu će izvršiti prema postojećem (zatečenom) stanju dimovodnih objekata i uređaja za loženje.“

Prijedlog: u članku 13. dodati točku 9. tako da glasi:
„9. prijaviti zahvate na dimnjaku, uočene pukotine i mrlje na dimnjaku, zapaljenje dimnjaka.“
Obrazloženje:  
Predlažemo navedeno kako bi pravovremeno spriječili veće ugroze imovine, zdravlja i živote korisnika objekta.

	Prihvaća se uz dano obrazloženje.

















Prihvaća se uz dano obrazloženje. 







Prihvaća se uz dano obrazloženje. 

	7.
	UNIKOM d.o.o. za komunalno gospodarstvo
	Članak 15.
	Prijedlog: u članku 15. točku 3. izmijeniti tako da glasi:
„3. obavijestiti nadležne inspekcijske službe, operatora distribucijskog sustava plina ako se radi o plinovitom gorivu i korisnika usluge.“
Obrazloženje:  
Navedeno predlažemo jer smatramo da ne treba posebice isticati inspekcijska tijela koja su trenutno nadležna za postupanje po prijavi dimnjačara ukoliko isti utvrdi da postoje nedostaci na dimovodnom objektu, uređaju za loženje ili sustavu opskrbe zrakom za izgaranje, a koji su neposredno opasni za zdravlje, život ili imovinu, smatramo da je za provedbu potrebno naznačiti samo  nadležne inspekcijske službe kao što je navedeno „operatora distribucijskog sustava plina ako je primjenjivo“ a nije navedeno HEP Plin d.o.o., nadalje smatramo da tekst „ako je primjenjivo“ treba brisati jer mišljenja smo da dimnjačaru ne treba ostaviti mogućnost tzv. diskrecijske ocjene utvrđivanja  da li je nešto primjenjivo ili ne već isti postupa u skladu sa  zakonskim propisima i aktima Grada Osijeka kojima je na  jasan  i  nedvojben način propisana obveza postupanja dimnjačara.

	Prihvaća se uz dano obrazloženje.

	8.
	UNIKOM d.o.o. za komunalno gospodarstvo
	Članak 16.
	Prijedlog: u članku 16. stavku 1. riječ „ponovnog“ zamijeniti riječju „izvanredne“ .
U stavku 2. istog članka riječ „ponovni“ zamijeniti riječju „izvanrednu.“
Obrazloženje: navedeno se predlaže zato što su pravilima struke propisane dvije vrste kontrole redovna i izvanredna.

	Prihvaća se uz dano obrazloženje.

	9.
	UNIKOM d.o.o. za komunalno gospodarstvo
	Članak 20.
	Prijedlog: u članku 20.  u točki 1. podstavku 2. i  točki 2. podstavku 2. predlaže se da se rokovi redovitih pregleda i čišćenja u višestambenim i poslovnim objektima obavlja jednom godišnje a ne kako je u nacrtu Odluke navedeno dva puta godišnje, te predlažemo da se u članku 20. točke 3., 4. i 5. brišu.
Slijedom navedenog predlaže se da članak 20. glasi:
„Članak 20.
Rokovi redovitih kontrola i čišćenja su:
1. za dimovodne objekte i priključene uređaje za loženje koji koriste plinsko gorivo:
· u kućanstvima najmanje jednom godišnje,
· u višestambenim i poslovnim objektima najmanje jednom godišnje;
2. za dimovodne objekte i priključene uređaje za loženje koji koriste kruta i tekuća goriva:
· u kućanstvima najmanje jednom godišnje,
· u višestambenim i poslovnim objektima najmanje jednom godišnje.“
Obrazloženje:
Važeći Zakoni i propisi i Zakon o komunalnom gospodarstvu, Zakon zaštite od požara, Tehnički propis za dimnjake u građevinama, Zakon o zapaljivim tekućinama , Tehnički propis za dimnjake u građevinama ne definiraju više od jedan puta godišnje kontrole i čišćenje dimovodnih objekata i uređaja za loženje. Minimalno je potrebno jedan puta godišnje pružiti dimnjačarsku uslugu, dok se ponavljanje usluge regulira potrebama korisnika, odnosno procjeni dimnjačarske struke (npr. u slučaju promjene tehničkih karakteristika dimnjaka, zamjeni uređaja za loženje, korištenju krutog goriva kao energenta).
Nadalje Zakon o komunalnom gospodarstvu propisuje da se pod dimnjačarskim poslovima podrazumijeva čišćenje i kontrola dimnjaka, dimovoda i uređaja za loženje u građevinama, a ventilacijski sustavi nisu dio opisane uslužne komunalne djelatnosti.

	Prihvaća se uz dano obrazloženje.

	10.
	UNIKOM d.o.o. za komunalno gospodarstvo
	Članak 22.
	
Prijedlog: u članku 22. Odluke predlaže se dodati točku 7. tako da glasi:
„7. ispitivanje dimovodnog objekta za potrebe operatora distribucijskog sustava plina.“
Obrazloženje: 
Operatora distribucijskog sustava plina u svom Pravilniku o uvjetima i postupku ispitivanja nepropusnosti i ispravnosti plinskih instalacija te osposobljavanju djelatnika koji neposredno obavljaju ta ispitivanja definira obvezu ispitivanja dimovodnog sustava prilikom ispitivanja plinske instalacije u novogradnji, zamjeni uređaja za loženje, zamjeni plinomjera, naknadne prijave i dr.
Za navedeno ispitivanje dimovodnih sustava isključivo je nadležna dimnjačarska tvrtka ovlaštena za pružanje dimnjačarske usluge na području Grada Osijeka.

Prijedlog: 
Glavu IX. Nacrta Odluke  i članak 23. brisati.
Dosadašnje glave X. do XIII. postaju Glave IX. do XII. a dosadašnji članci 24. do 31. postaju članci 23. do 30.

Obrazloženje:
U tekstu Nacrta Odluke o dimnjačarskim poslovima navedeno je da se istom između ostaloga uređuje i izdavanje isprava, odnosno da Isporučitelj po obavljenoj kontroli izdaje odgovarajuću ispravu. 
Budući da glava IX. Nacrta Odluke glasi „Dimnjačarski stručni nalaz“ smatramo da glavu IX. kao i članak 23. koji glasi: Nakon obavljene kontrole ili čišćenja, Isporučitelj izdaje korisniku usluge ispravu“  treba brisati i Općim uvjetima isporuke komunalne usluge obavljanja dimnjačarskih poslova odrediti koju točno ispravu dimnjačar izdaje nakon obavljene kontrole i čišćenja dimovodnih objekata i uređaja za loženje.

Prijedlog:
U članku 28. koji postaje članak 27. stavku 1. točku 10. izmijeniti tako da glasi: 
„ne dostavi najmanje jednom godišnje, do početka ogrjevne sezone upravnom tijelu nadležnom za poslove komunalnog gospodarstva izvješće s propisanim podatcima“
Obrazloženje:
Potrebno je uskladiti prekršajne odredbe s prijedlogom izmjene članaka. 
Prijedlog: u članku 29. koji postaje članak 28. stavku 1. točku 2. brisati.
Obrazloženje: 
U članku 13. dodan je novi stavak 2. kojim se predlaže u slučaju kada korisnik usluge ne posjeduje dokumentaciju iz točke 3. navedenog članka, Isporučitelj će ispravom upozoriti korisnika usluge,  a kontrolu će izvršiti prema postojećem (zatečenom) stanju dimovodnih objekata i uređaja za loženje.
Slijedom iznijetog, potrebno je isto brisati iz prekršajnih odredbi.


U ostalom dijelu prekršajnih odredbi iste uskladiti s danim primjedbama.

	Prihvaća se uz dano obrazloženje.





























































Prekršajne odredbe su dodatno usklađene te usklađene s Prekršajnim zakonom.

	11.
	UNIKOM d.o.o. za komunalno gospodarstvo
	Članak 28. 
	Prijedlog:
U članku 28. koji postaje članak 27. stavku 1. točku 10. izmijeniti tako da glasi: 
„ne dostavi najmanje jednom godišnje, do početka ogrjevne sezone upravnom tijelu nadležnom za poslove komunalnog gospodarstva izvješće s propisanim podatcima“
Obrazloženje:
Potrebno je uskladiti prekršajne odredbe s prijedlogom izmjene članaka. 
	Prihvaća se uz dano obrazloženje.

	12.
	UNIKOM d.o.o. za komunalno gospodarstvo
	Članak 29.
	Prijedlog: u članku 29. koji postaje članak 28. stavku 1. točku 2. brisati.
Obrazloženje: 
U članku 13. dodan je novi stavak 2. kojim se predlaže u slučaju kada korisnik usluge ne posjeduje dokumentaciju iz točke 3. navedenog članka, Isporučitelj će ispravom upozoriti korisnika usluge,  a kontrolu će izvršiti prema postojećem (zatečenom) stanju dimovodnih objekata i uređaja za loženje.
Slijedom iznijetog, potrebno je isto brisati iz prekršajnih odredbi.

	Prihvaća se uz dano obrazloženje.

	13.
	Suvlasnici, Trg Lj. Gaja 9, Osijek
(Jovan Plećaš)
	Načelne primjedbe
	*Dimnjaci van upotrebe, nisu potrebni pregledi i čišćenja do trenutka ponovnog korištenja uz prijavu prije uporabe.

*U zgradama, gdje je dio suvlasnika priključen na gradsku toplanu, korisnici dimnjaka na kruta ili plinovito gorivo sami plaćaju sve u vezi održavanja dimnjaka koje koriste.

	Ne prihvaća se. Tehničkim propisom za dimnjake u građevinama već je propisano da se pregled dimnjaka provodi prije prve uporabe uređaja za loženje, odnosno prije ponovne uporabe ako dimnjak nije bio u uporabi dulje od godinu dana. 
Ne prihvaća se. Pitanje raspodjele troškova između suvlasnika zgrade uređuje se propisima o upravljanju i održavanju zgrada, međuvlasničkim ugovorom i odlukama suvlasnika, dok će se način mjerenja, obračuna i plaćanja komunalne usluge urediti Općim uvjetima isporuke komunalne usluge obavljanja dimnjačarskih poslova, sukladno Zakonu o komunalnom gospodarstvu

	14.
	MOŽEMO! – politička platforma
(Boris Kiš i Katarina Kruhonja)
	Načelne primjedbe 
	
Odluka o obavljanju dimnjačarskih poslova sukladno Zakonu o komunalnom gospodarstvu je temeljni dokument na osnovi kojeg je izvršitelj u obvezi izraditi Opće uvjete isporuke komunalne usluge obavljanja dimnjačarskih poslova.

Da bi bile spriječene nepravilnosti koje su se na štetu građana činile tijekom rada koncesionara u razdoblju od 2017. pa do sada, potrebno je jasno i cjelovito urediti  obavljanje dimnjačarskih poslova skladu s pozitivnim propisima, posebno u pitanjima koje su u prethodnom razdoblju bila problematična. 

Naše primjedbe i prijedlozi na Nacrt Odluke o obavljanju dimnjačarskih poslova (u nastavku teksta: Nacrt Odluke) odnose su upravo na ta pitanja jer ih smatramo važnim za zakonito i učinkovito obavljanje ove komunalne djelatnosti, a kako slijedi: 

1. Razlučivanje pojma „isprave“ i „upozorenja“(čl. 4., čl. 5., čl. 6., čl. 14. i čl.15.  
2. Razlučivanje pojma „izvanredni pregled“ u odnosu na „ponovni pregled“ koji je vrsta redovnog pregleda koji se ponavlja nakon izdavanja upozorenja o  neispravnosti radi provjere jesu li nedostatci uklonjeni (čl.22.).
3. U Oluci treba izrijekom navesti koja C trošila NE potpadaju pod dimnjačarski nadzor nego isključivo servisera za plinska trošila. (čl.20.).
4. U Odluci treba izrijekom navesti da se dimnjaci koji nisu u upotrebi više  od godine dana pregledavaju samo pri ponovnom puštanju u funkciju. (čl.20.).
5. U Odluci treba izrijekom stajati koji su to profesionalni standardi koje izvršitelj usluge treba imati: koju stručnu kvalifikaciju i/ili položeni majstorski ispit na koji broj korisnika, odnosno dimovodnih uređaja ), koji su minimalni tehnički uvjeti i minimalna oprema potrebnu za obavljanje dimnjačarske djelatnosti. Navedeno je neophodan uvjet pri izradi Općih uvjeta izvršitelja. (čl.9.).
6. U Odluci treba izrijekom stajati temeljni uvjet za nadgledanje provedbe dimnjačarskih poslova kroz godinu – dostava  godišnjeg plan nadležnom upravnom tijelu za poslove komunalnog gospodarstva, do početka ogrjevne sezone (čl.8.).

Osim toga, napominjemo da je na kraju savjetovanja potrebno navesti razloge zbog kojih neki prijedlog iznesen u javnom savjetovanje prihvaćate odnosno napose kada neki prijedlog odbijate. Ta obveza proizlazi iz načela i odredbi Zakona o pravu na pristup informacijama koje propisuju da izvješće o savjetovanju s javnošću, sadrži zaprimljene prijedloge i primjedbe te očitovanja s razlozima za neprihvaćanje
pojedinih prijedloga i primjedbi. 
Dakle, u slučaju odbijanja nekog prijedloga nije dovoljno izreći „odbija se prijedlog“, nego navesti opravdani razlog odbijanja prijedloga, koji razlog izvire iz pozitivnih propisa i potkrijepljen je istima.

	






















Djelomično se prihvaća. Na prijedlog Unikoma d.o.o. brisana je Glava IX. i članak 23. koji je definirao isprave. Isto će biti razrađeno Općim uvjetima isporuke komunalne usluge obavljanja dimnjačarskih poslova.
Pojam isprave u članku 6. izmijenjen je tako da obuhvaća i dokument iz kojeg je razvidno da su dimnjak, dimovod, otvor ili uređaj za opskrbu zrakom za izgaranje ispravni odnosno neispravni za daljnje korištenje. Poseban pojam ‘upozorenje’ ne uvodi se u pojmovnik jer je obveza pisanog upozorenja korisnika već propisana člancima 14. i 15. Odluke. 
Ne prihvaća se:
 u članku 16. stavku 1. riječ „ponovnog“ zamijenjena je riječju „izvanredne“ .
U stavku 2. istog članka riječ „ponovni“ zamijenjena je riječju „izvanrednu.“

Ne prihvaća se. U cijelom tekstu Nacrta Odluke brisana je pojam „klase C“ budući da su isti u odgovornosti redovnih kontrola i održavanja korisnika usluge i ovlaštenih servisera. 


Ne prihvaća se,   Dimnjaci izvan uporabe nisu predmet dimnjačarskih poslova sukladno članku 13. točki 4. kojom je utvrđeno da je Korisnik  dužan obavijestiti Isporučitelja o svakoj promjeni vlasništva, korištenja objekta, energenta, uređaja za loženje ili dimovodnog objekta.


Ne prihvaća se, Isporučitelj će osigurati sve potrebne uvjete za pravilan i stručni rad obavljanja dimnjačarskih poslova sukladno pravilima dimnjačarske struke.






Ne prihvaća se – već je propisano Nacrtom Odluke odnosno člankom 8. točkom 10.


	15.
	MOŽEMO! – politička platforma
(Boris Kiš i Katarina Kruhonja)
	Članak 4. 
	Članak 4.

Dimnjačarski poslovi obuhvaćaju:
1. pregled i čišćenje dimovodnih objekata i uređaja za loženje,
2. kontrolu ispravnosti odvoda dimnih plinova,
3. pregled otvora i uređaja za opskrbu zrakom za izgaranje,
4. pregled ventilacijskih sustava kada su u funkcionalnoj vezi s uređajima za loženje,
5. mjerenje i druge stručne radnje potrebne za utvrđivanje ispravnosti i sigurnosti sustava,
6. izdavanje isprava,
7. vođenje propisanih registara,
8. poduzimanje mjera radi sprječavanja opasnosti od požara, eksplozija, trovanja te zagađivanja zraka zbog neispravnosti dimovodnih objekata, uređaja za loženje i sustava dobave zraka.

Isprava je potvrdni dokument koji dokazuje da je nešto ispravno, uredno, sukladno propisima, (čl. 6. Nacrta Odluke). U kontekstu kontrole funkcionalnosti dimovodnih objekata isprava dokazuje da se isti može koristiti. 

Upozorenje je akt, koji se izdaje ako dimnjačar utvrdi da je onemogućen redoviti pregled ili čišćenje ili postoje nedostaci koji nisu neposredno opasni za zdravlje, život i imovinu (neznatni nedostatci) - čl. 14. Nacrta Odluke ili ako dimnjačar utvrdi da su nedostaci na dimovodnom objektu, uređaju za loženje ili sustavu opskrbe zrakom za izgaranje neposredno opasni za zdravlje, život ili imovinu – čl. 15. Nacrta Odluke

Stoga u 4. st. 1. toč. 6., uz pojam „isprava“ treba dodati „i upozorenja“.

	Ne prihvaća se. Na prijedlog Unikoma d.o.o. izmijenjen je članak 6. točka 5. na način da sada glasi: „isprava je potvrda, uvjerenje, nalaz, zapisnik ili druga isprava iz koje je razvidno da su dimnjak, dimovod, otvor ili uređaj za opskrbu zrakom za izgaranje ispravni/neispravni za daljnje korištenje,“. 

















	16.
	MOŽEMO! – politička platforma
(Boris Kiš i Katarina Kruhonja)
	Članak 5. 
	Članak 5.

U provedbi dimnjačarskih poslova koji se odnose na plinska trošila i plinske instalacije, Isporučitelj je dužan postupati u skladu s posebnim propisima, pravilima struke i pravilima operatora distribucijskog sustava plina, osobito u dijelu koji se odnosi na:
1. odvod dimnih plinova,
2. uređaj ili otvor za opskrbu zrakom za izgaranje,
3. izdavanje isprava,
4. suradnju s operatorom distribucijskog sustava plina, serviserom, ovlaštenim ispitivačem plinskih instalacija, izvođačem plinske instalacije, korisnikom usluge i upraviteljem zgrade. 
Isprava je potvrdni dokument koji dokazuje da je nešto ispravno, uredno, sukladno propisima, (čl. 6. Nacrta Odluke). U kontekstu kontrole funkcionalnosti dimovodnih objekata isprava dokazuje da se isti može koristiti. 

Upozorenje je akt, koji se izdaje ako dimnjačar utvrdi da je onemogućen redoviti pregled ili čišćenje ili postoje nedostaci koji nisu neposredno opasni za zdravlje, život i imovinu (neznatni nedostatci) - čl. 14. Nacrta Odluke ili ako dimnjačar utvrdi da su nedostaci na dimovodnom objektu, uređaju za loženje ili sustavu opskrbe zrakom za izgaranje neposredno opasni za zdravlje, život ili imovinu – čl. 15. Nacrta Odluke

Stoga u 5. st. 1. toč. 3., uz pojam „isprava“ treba dodati „i upozorenja“.
Predlažemo u stavku 4. izostaviti „upravitelj zgrade“ a uvrstiti „predstavnika stanara“.
Naime, prema Zakonu o upravljanju i održavanju zgrada, svi dimovodni objekti spadaju u zajedničke dijelove i uređaje koje se mogu održavati iz pričuve (čl. 18.). Pri tome je procedura ista kao i za sve ostale zajedničke dijelove zgrade, odnosno Upravitelj zgrade isplaćuje trošak iz pričuve na temelju propisane procedure - radnog naloga i potpisa predstavnika stanara za svaki pojedinačni izlazak dimnjačara. Najavu dolaska dogovara preko predstavnika suvlasnika. Ako će neka zgrada ugovoriti poseban način rada, neka to bude regulirano ugovorom između stambene zgrade i Upravitelja.
U dosadašnjoj praksi nalazimo primjere disfunkcije i/ili zloupotrebe – primjerice: 
· plaćen račun za navodno obavljen pregled u 2024.g a na temelju radnog naloga iz 2019.g.
· na računu koji je ispostavljen Upravitelju stoji napomena da je dimnjačarski nalaz dostavljen Upravitelju što predstavnik stanara ne zna, ev. može pročitati ako na kraju godine traži ispis svih računa – a to u pravilu ne radi. Dakle, nema komunikacije ključne stvari – što se, primjerice, treba popraviti – a time se dovodi u pitanje sigurnost. 

	












Ne prihvaća se.  – Obrazloženje kao pod točkom 15. Izvješća.











Ne prihvaća se.  – Obrazloženje kao pod točkom 15. Izvješća.














Ne prihvaća se. U članku 5. točki 4. brisan je izričiti navod ‘upravitelj zgrade’ te je zadržan širi pojam ‘korisnik usluge’, koji prema članku 6. obuhvaća i upravitelja zgrade odnosno drugu osobu koja koristi građevinu, poseban dio građevine ili prostor. Prijedlog za uvrštavanje izraza ‘predstavnik stanara’ ne prihvaća se jer važeći Zakon o upravljanju i održavanju zgrada koristi pojam ‘predstavnik suvlasnika’, a odnosi između suvlasnika, predstavnika suvlasnika i upravitelja uređuju se tim zakonom, međuvlasničkim ugovorom i ugovorom o upravljanju

	17.
	MOŽEMO! – politička platforma
(Boris Kiš i Katarina Kruhonja)
	Članak 6. 
	Pojedini pojmovi u smislu ove Odluke imaju sljedeće značenje:
1. dimnjak je dio građevnog sklopa građevine u obliku vertikalnog ili približno vertikalnog kanala, postojan na požar čađe, koji služi za siguran i neometan odvod dimnih plinova u vanjsku atmosferu, 
2. dimnjačar je fizička osoba koja neposredno obavlja poslove pregleda, čišćenja i mjerenja dimovodnih objekata, ventilacijskih sustava i uređaja za loženje, 
3. dimovod je prolaz za provođenje produkata izgaranja u vanjsku atmosferu, 
4. dimovodni objekt je dimnjak, dimovod, dimovodni kanal, dimovodna cijev, priključak, zrako-dimovod, taložnica i drugi dio sustava za odvod dimnih plinova, 
5. [bookmark: _Hlk227075874][bookmark: _Hlk227075921]isprava je potvrda, uvjerenje, nalaz, zapisnik ili druga isprava iz koje je nedvojbeno vidljivo da su trošilo, dimnjak, dimovod i, kada je to primjenjivo, otvor ili uređaj za opskrbu zrakom za izgaranje ispravni za daljnje korištenje, 
6. [bookmark: _Hlk227081178]izvanredni pregled i čišćenje je pregled i čišćenje dimovodnih objekata i priključenih uređaja za loženje, provjera stanja ispravnosti i čišćenje istih po zahtjevu nadležnih inspekcija, vlasnika, korisnika usluge, distributera plina ili sudionika građenja izvan ovom Odlukom zadanih rokova, 
7. korisnik usluge je vlasnik, suvlasnik, korisnik, najmoprimac, upravitelj zgrade odnosno druga osoba koja koristi građevinu, poseban dio građevine ili prostor u kojem se nalazi dimovodni objekt ili uređaj za loženje, 
8. otvor ili uređaj za opskrbu zrakom za izgaranje je otvor, kanal, dovodni element ili drugo tehničko rješenje kojim se osigurava potreban zrak za siguran rad uređaja za loženje, 
9. redoviti pregled i čišćenje je pregled i čišćenje dimovodnih objekata i priključenih uređaja za loženje je provjera stanja ispravnosti, mjerenje i čišćenje istih, u ovom odlukom zadanim rokovima, 
10. uređaj za loženje je svako trošilo ili uređaj u kojem izgaranjem goriva nastaju dimni plinovi koji se odvode dimovodnim objektom, 
11. uređaji za loženje-kotlovska postrojenja su uređaji za loženje smješteni u zasebnim prostorijama (tzv. kotlovnicama) bez obzira na vrstu energenta koje koriste za pretvorbu energije, 
12. zrako-dimovodi uređaja za loženje (klase C i D)/dimovodni pribor su dimnjaci koji sadrže koncentrične kanale za dovod zraka i dimovode za odvod produkata izgaranja ili zasebno odvojeni kanali za odvod dimnih plinova na koje su priključeni uređaji za loženje koji koriste plin kao energent i klase su C i D, a nisu dio građevnog sklopa građevine, već su izvedeni kao dimovodni pribor.

Za razliku od ISPRAVE koja je dokument - potvrda, uvjerenje, nalaz, zapisnik ili druga isprava iz koje je nedvojbeno vidljivo da su trošilo, dimnjak, dimovod i, kada je to primjenjivo, otvor ili uređaj za opskrbu zrakom za izgaranje ispravni za daljnje korištenje (čl. 6. Nacrta Odluke), potrebno je propisati i značenje pojma upozorenja.

UPOZORENJE je akt, koji se izdaje ako dimnjačar utvrdi da je onemogućen redoviti pregled ili čišćenje ili postoje nedostaci koji nisu neposredno opasni za zdravlje, život i imovinu (neznatni nedostatci) - čl. 14. Nacrta Odluke ili ako dimnjačar utvrdi da su nedostaci na dimovodnom objektu, uređaju za loženje ili sustavu opskrbe zrakom za izgaranje neposredno opasni za zdravlje, život ili imovinu – čl. 15. Nacrta Odluke

Stoga je osim isprave potrebno u čl. 6. Nacrta Odluke dodati i značenje pojma upozorenja.
	Ne prihvaća se.  – Obrazloženje kao pod točkom 15. Izvješća.

















































































Ne prihvaća se. - U članku 6. točke 11. i 12. Nacrta Odluke su brisane.




Ne prihvaća se.  – Obrazloženje kao pod točkom 15. Izvješća.



	18.
	MOŽEMO! – politička platforma
(Boris Kiš i Katarina Kruhonja)
	Članak 8.
	Članak 8.

[bookmark: _Hlk227075984]Isporučitelj je dužan:
1. organizirati trajno i uredno obavljanje dimnjačarskih poslova,
2. izraditi godišnji plan pregleda i čišćenja dimovodnih objekata i uređaja za loženje sa sustavom dobave zraka, 
3. obavještavati korisnike usluge o terminu dolaska,
4. [bookmark: _Hlk227076233]voditi registar korisnika usluga, dimovodnih objekata, uređaja za loženje, otvora za opskrbu zrakom za izgaranje, utvrđenih nedostataka i izdanih isprava, datumima pregleda i čišćenja te slučajevima kada pregled ili čišćenje nije bilo moguće obaviti, 
5. [bookmark: _Hlk227078346]po obavljenom pregledu izdati odgovarajuću ispravu,
6. bez odgode upozoriti korisnika usluge na utvrđene nedostatke,
7. u slučaju neposredne opasnosti obavijestiti nadležna tijela i druge osobe iz članka 15. točke 3. ove Odluke,
8. čuvati registre i izdane isprave,
9. izdati račun korisniku usluge za pružene usluge, 
10. [bookmark: _Hlk227079371]dostaviti nadležnom upravnom tijelu za poslove komunalnog gospodarstva izvješće o promjeni broja i vrste dimovodnih objekata najmanje jednom godišnje, do početka ogrjevne sezone.

[bookmark: _Hlk227076049]U st. 1. toč. 2. nakon obveze isporučitelja da izraditi godišnji plan pregleda i čišćenja dimovodnih objekata i uređaja za loženje sa sustavom dobave zraka dodati „ i dostaviti  godišnjeg plan nadležnom upravnom tijelu za poslove komunalnog gospodarstva, do početka ogrjevne sezone.“

	Ne prihvaća se. Člankom 8. propisana je obveza Isporučitelja da izradi godišnji plan kontrole i čišćenja dimovodnih objekata i uređaja za loženje sa sustavom dobave zraka. Nadzor nad provedbom Odluke provode nadležno upravno tijelo Grada Osijeka i komunalni redar, a Isporučitelj je na njihov zahtjev dužan dostaviti podatke, očitovanja i dokumentaciju potrebnu za obavljanje nadzora. Osim toga, članak 8. točka 10. dopunjena je obvezom dostave detaljnog godišnjeg izvješća najmanje jednom godišnje, do početka ogrjevne sezone. Slijedom navedenoga, ocjenjuje se da je sustav praćenja i nadzora nad provedbom Odluke dostatno uređen.


	19.
	MOŽEMO! – politička platforma
(Boris Kiš i Katarina Kruhonja)
	Članak 9. 
	Članak 9.
[bookmark: _Hlk227076287]Isporučitelj je dužan osigurati da dimnjačarske poslove obavljaju stručno osposobljene osobe,  s odgovarajućom stručnom spremom i/ili položenim majstorskim ispitom za dimnjačara i tehničku opremu potrebnu za obavljanje dimnjačarskih poslova u skladu s pravilima struke.
Odredba članka 9. nije dovoljno jasna ni određena. Pojmovi poput „odgovarajuća stručna sprema“, „stručno osposobljene osobe“ i „tehnička oprema potrebna za obavljanje dimnjačarskih poslova“ nisu konkretizirani niti je propisan minimalni standard za iste.
Nacrtom Odluke propisana je novčana kazna za prekršaj u čl. 28. st. 1. toč. 11., u iznosu od 1.320 eura Izvršitelju usluge ukoliko ne osigura da dimnjačarske poslove obavljaju stručno osposobljene osobe,  s odgovarajućom stručnom spremom i/ili položenim majstorskim ispitom za dimnjačara i tehničku opremu potrebnu za obavljanje dimnjačarskih poslova u skladu s pravilima struke (članak 9.). Ovakva neodređenost iz čl. 9. Nacrta Odluke  protivna je načelu zakonitosti (nulla poena sine lege certa), jer nije dopušteno sankcionirati ponašanje koje nije jasno propisano odnosno neprecizno definirano u obvezi.
Stoga je potrebno precizno definirati minimalni broj izvršitelja po stručnim standardima na broj korisnika, potrebnu stručnu kvalifikaciju (stručnu spremu i/ili položeni majstorski ispit) te minimalne tehničke uvjete i specificirati minimalnu opremu potrebnu za obavljanje djelatnosti što je neophodno propisati prije izrade Općih uvjeta izvršitelja.

Na taj način osigurala bi se pravna sigurnost, ujednačena primjena propisa i zakonitost prekršajnih sankcija.

	
Ne prihvaća se. Članak 9. zadržava se kao opća obveza Isporučitelja da osigura stručno osposobljene osobe i potrebnu tehničku opremu, u skladu s posebnim propisima i pravilima struke. 



	20.
	MOŽEMO! – politička platforma
(Boris Kiš i Katarina Kruhonja)
	Članak 11. 
	Članak 11.
[bookmark: _Hlk227076692]Isporučitelj je dužan voditi digitalne registre nedostataka, neobavljenih pregleda i čišćenja te registar dimovodnih objekata i uređaja za loženje. 
Podaci iz stavka 1. ovoga članka unose se bez odgode, a najkasnije u roku od 30 dana od obilaska terena.
Budući je čl. 8. st. 1. toč. 4. utvrđena obveza vođenja registara (korisnika usluga, dimovodnih objekata, uređaja za loženje, otvora za opskrbu zrakom za izgaranje, utvrđenih nedostataka i izdanih isprava ili upozorenja, datumima pregleda i čišćenja te slučajevima kada pregled ili čišćenje nije bilo moguće obaviti), člankom 11. ne treba izuzeti niti jedan registar (pa tako niti registar korisnika usluga, otvora za opskrbu zrakom za izgaranje, isprava ili upozorenja, datumima pregleda i čišćenja iz čl. 8. st. 1. toč. 4.) od obveze vođenja svih obveznih registara iz čl. 8. Nacrta Odluke u digitalnom obliku.

	Ne prihvaća se. Članak 11. propisuje obvezu vođenja digitalnih registara nedostataka, neobavljenih kontrola i čišćenja te registra dimovodnih objekata i uređaja za loženje. U članku 8. točki 4. propisana je šira obveza vođenja registra korisnika usluga, dimovodnih objekata, uređaja za loženje, otvora za opskrbu zrakom za izgaranje, utvrđenih nedostataka, izdanih isprava, datuma kontrole i čišćenja te slučajeva kada kontrola ili čišćenje nije bilo moguće obaviti. 

	21.
	MOŽEMO! – politička platforma
(Boris Kiš i Katarina Kruhonja)
	Članak 15.
	Članak 15.

Ako dimnjačar utvrdi da su nedostaci na dimovodnom objektu, uređaju za loženje ili sustavu opskrbe zrakom za izgaranje neposredno opasni za zdravlje, život ili imovinu, dužan je bez odgode:
1. pisano upozoriti korisnika usluge,
2. izdati ispravu s opisom nedostataka i mjerama za njihovo otklanjanje,
3. obavijestiti ministarstvo nadležno za unutarnje poslove, građevinsku inspekciju, operatora distribucijskog sustava plina ako je primjenjivo, upravitelja zgrade i nadležno upravno tijelo Grada Osijeka za poslove komunalnog redarstva.


Zbog razlike pojma akta isprave i akta upozorenje, u čl. 15. st. 1. toč. 2. riječ isprava treba zamijeniti riječju upozorenje, tako da ista točka glasi „izdati upozorenje s opisom nedostataka i mjerama za njihovo otklanjanje“. 

Naime isprava je potvrdni dimnjačarski akt koji dokazuje da je nešto ispravno, uredno, sukladno propisima, a upozorenje je upozoravajući  dimnjačarski akt s utvrđenim nedostacima.

Kako čl. 15. propisuje obvezu upozorenja i opisa nedostataka i mjera za njihovo otklanjanje, ovdje je riječ o aktu upozorenje, a ne aktu isprava.
Također, iza točke 2. dodati točku 3. (čime sadašnja točka 3. postaje točka 4.) treba dodati tekst „izdati nalog o zabrani korištenja dimovodnog objekta, uređaja za loženje ili sustava opskrbe zrakom za izgaranje do otklanjanja nedostataka“

	Ne prihvaća se u dijelu koji se odnosi na izdavanje naloga o zabrani korištenja. Isporučitelj odnosno dimnjačar ovlašten je utvrditi nedostatke, pisano upozoriti korisnika, izdati ispravu s opisom nedostataka i mjerama za njihovo otklanjanje te obavijestiti nadležne inspekcijske službe i druga nadležna tijela. 

(Boris Kiš i Katarina Kruhonja)
	Članak 20.
	Članak 20.

Rokovi redovitih pregleda i čišćenja su:
1. za dimovodne objekte i priključene uređaje za loženje koji koriste plinsko gorivo:
· u kućanstvima najmanje jednom godišnje,
· u višestambenim i poslovnim objektima najmanje dva puta godišnje;
2. za dimovodne objekte i priključene uređaje za loženje koji koriste kruta i tekuća goriva:
· u kućanstvima najmanje jednom godišnje,
· u višestambenim i poslovnim objektima najmanje dva puta godišnje;
3. [bookmark: _Hlk227077874]za zrako-dimovode uređaja za loženje vrste C:
· u kućanstvima najmanje jednom u dvije godine,
· u višestambenim i poslovnim objektima najmanje jednom godišnje;
4. za kotlovska postrojenja i pripadajuće dimovodne objekte najmanje dva puta godišnje, pri čemu se obvezno čiste najmanje jednom godišnje;
5. za ventilacije i sustave dovoda zraka za izgaranje u višestambenim i poslovnim objektima najmanje jednom godišnje.

U čl. 20. st. 1. toč. 3. su navedeni rokovi redovitih pregleda i čiščenja za zrako-dimovode uređaja za loženje vrste C.
[bookmark: _Hlk227340259]Sukladno čl. 7. toč. 3.1., čl. 17. toč. 3.2. i čl. 22. st. 2. alineja 3. Pravilnika o uvjetima i postupku ispitivanja nepropusnosti i ispravnosti plinskih instalacija te osposobljavanju djelatnika koji neposredno obavljaju ta ispitivanja HEP PLIN Osijek iz 2023. godine (u nastavku teksta: pravila operatora distribucijskog sustava plina) u slučaju kada je uređaj i pribor za dovod zraka i odvod produkata izgaranja od istog proizvođača za što postoji proizvođačevo tipsko ispitivanje ispravnosti, serviser izdaje dokaz o ispravnosti uređaja zajedno s priborom i nije potreban dimnjačarski pregled. Riječ je o  plinskom trošilu vrste C12x, C13x (uređaji s koaksijalnim zidnim izlazom) i vrste C32x, C33x, C53x (uređaj s koaksijalnim vertikalnim krovnim izlazom)i to samo u slučaju kada su uređaj i pribor za dovod zraka i odvod produkata izgaranja od istog proizvođača za što postoji proizvođačevo tipsko ispitivanje ispravnosti te fasadne plinske peći namijenjene za grijanje prostora konstrukcijski napravljene za montažu na vanjski zid sa dovodom zraka i odvodom ispušnih plinova kroz tvornički koncentrični izvod snage do 7 kW.
Prethodni je koncesionar suprotno pravila operatora distribucijskog sustava plina vršio pregled i takve vrste plinskih trošila iako je pregled te vrte trošila u nadležnosti servisera, a ne dimnjačara.
Slijedom iznijetog u  u čl. 20. st. 1. toč. 3. nakon teksta „za zrako-dimovode uređaja za loženje vrste C“ treba dodati tekst “osim za one uređaje vrste C u kojima su uređaj i pribor za dovod zraka i odvod produkata izgaranja od istog proizvođača za što postoji proizvođačevo tipsko ispitivanje ispravnosti:“

U čl. 20. st. 1. treba dodati točku 6. koja će glasiti: „6. za dimnjake koji nisu u uporabi dulje od godinu dana, prije ponovne uporabe.“

Dosadašnji koncesionar je protivno propisima pregledavao/naplaćivao pregled dimnjaka koji nisu bili u uporabi dulje od godinu dana. Tehnički propis za dimnjake u građevinama – u prilogu D propisuje „3.2.2. Pregled dimnjaka sukladno odredbi točke    D.3.2.1. ovoga Priloga provodi se i prije prve uporabe uređaja za loženje, odnosno prije ponovne uporabe ako dimnjak nije bio u uporabi dulje od godinu dana.“

	Ne prihvaća se . Na prijedlog Unikoma d.o.o. članak 20. je izmijenjen na način da sada glasi:
„Članak 20.
Rokovi redovitih kontrola i čišćenja su:
1. za dimovodne objekte i priključene uređaje za loženje koji koriste plinsko gorivo:
a. u kućanstvima najmanje jednom godišnje,
b. u višestambenim i poslovnim objektima najmanje jednom godišnje;
2. za dimovodne objekte i priključene uređaje za loženje koji koriste kruta i tekuća goriva:
a. u kućanstvima najmanje jednom godišnje,
b. u višestambenim i poslovnim objektima najmanje jednom godišnje.“

	Članak 22. 
	Članak 22.

Izvanredni pregled ili čišćenje obavlja se:
1. na zahtjev korisnika usluge,
2. na zahtjev nadležnog tijela,
3. pri promjeni ložišta ili energenta,
4. pri promjeni tehničkih svojstava dimovodnog objekta,
5. pri priključenju novog trošila, 
6. radi kontrole prethodno utvrđenih     
            nedostataka.

Iz čl. 22. treba brisati u st. 1. točku 6. iz slijedećeg razloga.

Iz odredbi pozitivnih propisa proizlazi razlika između redovnog pregleda i izvanrednog.

Izvanredni pregled se vrši:

-  u slučaju prije svake promjene uređaja za   
   loženje (npr. ugradnja novog bojlera ili   
   peći), 
-  u slučaju prije svake promjene goriva 
   (npr. prelazak s krutih goriva na plin).
-  nakon svakog izvanrednog događaja koji  
   može utjecati na tehnička svojstva  
   dimnjaka ili izaziva sumnju u 
   uporabljivost  dimnjaka, (npr. 
   dimnjačarski požar, potres, udar groma)
-  te po nalogu inspekcije.

Tako Pravila operatora distribucijskog sustava plina HEP-PLIN u čl. 23. st. 3. propisuju da se izvanredni pregled sustava odvoda dimnih plinova i uređaja ili otvora za opskrbu zrakom za izgaranje vrši u slučaju izvedenih radova održavanja na dimnjacima, dimovodima ili u slučaju održavanja / zamjene plinskih uređaja ili trošila iz čl. 7. st. 2. i 3.2, Pravilnika.

Također, Tehnički propis za dimnjake u građevinama (čl. 33.)  propisuje izvanredne preglede dimnjaka nakon kakvoga izvanrednog događaja ili po inspekcijskom nadzoru. U prilogu D.3.2.4. izvanredni pregled dimnjaka provodi se prije svake promjene uređaja za loženje ili promjene goriva, nakon svakog izvanrednog događaja koji može utjecati na tehnička svojstva dimnjaka ili izaziva sumnju u uporabljivost dimnjaka te po nalogu inspekcije. Izvanredni pregled dimnjaka uključuje ispitivanja dimnjaka odgovarajućom primjenom norme HRN EN 13216-1 odnosno norme HRN EN 1859, te normi na koje norme upućuju kao i odredbi Priloga Tehničkog propisa za dimnjake u građevinama i posebnih propisa.

Ponovni pregled je vrsta redovnog pregleda (a ne izvanrednog pregleda) koji se ponavlja nakon izdavanja upozorenja na nedostatke (iz čl. 14. i čl. 15. Nacrta Odluke) odnosno nakon otklanjanja utvrđenih nedostataka (čl. 16. Nacrta Odluke).

U pravilu u praksi su izvanredni pregled zahtjevniji te zbog toga i skuplji, dok ponovni pregled nakon otklanjanja nedostataka nisu po sadržaju zahtjevni kao izvanredni pregledi što je također razlog za brisanje toč. 6. st. 1. čl. 22. Nacrta Odluke.

	Ne prihvaća se. 
Kontrola prethodno utvrđenih nedostataka zadržava se kao slučaj izvanredne kontrole jer se obavlja izvan rokova redovite kontrole i čišćenja propisanih člankom 20. Odluke, a svrha joj je provjera jesu li otklonjeni ranije utvrđeni nedostaci. 

	Članak 24.

Općim uvjetima isporuke komunalne usluge obavljanja dimnjačarskih poslova uredit će se uvjeti pružanja, odnosno korištenja komunalne usluge, međusobna prava i obveze Isporučitelja i korisnika usluge te način mjerenja, obračuna i plaćanja isporučene komunalne usluge.

Zakon o pravu na pristup informacijama člankom 11. propisuje da su tijela državne uprave, druga državna tijela, jedinice lokalne i područne (regionalne) samouprave i pravne osobe s javnim ovlastima dužne provoditi savjetovanje s javnošću pri donošenju zakona i podzakonskih propisa, a pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba.

Slijedom te odredbe treba propisati obvezu stavljanja u javno savjetovanje Općih uvjeta isporuke komunalne usluge obavljanja dimnjačarskih poslova. Stoga čl. 24. Nacrta Odluke treba glasiti:

„Općim uvjetima isporuke komunalne usluge obavljanja dimnjačarskih poslova, donesenim nakon javnog savjetovanja,  uredit će se uvjeti pružanja, odnosno korištenja komunalne usluge, međusobna prava i obveze Isporučitelja i korisnika usluge te način mjerenja, obračuna i plaćanja isporučene komunalne usluge.“

	Ne prihvaća se. 
Sukladno članku 11. stavak 1. Zakona o pravu na pristup informacijama („Narodne novine“ broj  25/13, 85/15 i 69/22) tijela državne uprave, druga državna tijela, jedinice lokalne i područne (regionalne) samouprave i pravne osobe s javnim ovlastima dužne su provoditi savjetovanje s javnošću pri donošenju zakona i podzakonskih propisa, a pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba. Budući da isporučitelj komunalne usluge obavljanja dimnjačarskih poslova, u konkretnom slučaju trgovačko društvo Unikom d.o.o. nije pravna osoba s javnim ovlastima te sukladno tome zakon ne propisuje obvezu provođenja savjetovanja sa zainteresiranom javnošću.
 

	23.
	MOŽEMO! – politička platforma
(Boris Kiš i Katarina Kruhonja)
	Načelne primjedbe
	1. Nigdje u tekstu Nacrta, a napose u glavi I. OPĆE ODREDBE nisu navedeni propisi u skladu s kojima se dimnjačarski poslovi moraju obavljati odnosno na osnovi kojih se Odluka o dimnjačarskim poslovima temelji.

Prijedlog: 
U čl. 2. dodati stavak: Dimnjačarski poslovi uređuju se sukladno Zakonu o komunalnom gospodarstvu, Zakonu o zapaljivim tekućinama i plinovima, Pravilniku o uvjetima i postupku ispitivanja nepropusnosti i ispravnosti plinskih instalacija te osposobljavanju djelatnika koji neposredno obavljaju ta ispitivanja HEP PLIN Osijek te podrazumijevaju čišćenje i kontrolu dimnjaka, dimovoda i uređaja za loženje u građevinama.

1. Preurediti strukturu Nacrta da glave I, II, III … odgovaraju sadržajno onome što uređuju i da slijede logiku  jer npr.  glava III – NAČIN OBAVLJANJA DIMNJAČARSKIH POSLOVA ne odgovara sadržaju jer ne govori o načinu obavljanja dimnjačarskih poslova nego govori o objektima na kojima se poslovi obavljaju te glasi: 
Dimnjačarski poslovi obavljaju se na:
1. dimovodnim objektima svih vrsta i izvedbi,
2. uređajima za loženje na kruta, tekuća i plinovita goriva,
3. otvorima i uređajima za dovod zraka za izgaranje, 
4. ventilacijskim sustavima kada su povezani s uporabom uređaja za loženje

Prijedlog uređenja strukture Odluke:
I OPĆE ODREDBE
II POJMOVI
III NAČIN OBAVLJANJA DIMNJAČARSKIH POSLOVA
Dimnjačarski poslovi su obvezatna komunalna usluga koja je definirana u Zakonu o komunalnom gospodarstvu te podrazumijeva čišćenje i kontrolu dimnjaka, dimovoda i uređaja za loženje u građevinama.
Čl.xx Dimnjačarski poslovi obavljaju se na:
1. dimovodnim objektima svih vrsta i izvedbi osim  C trošila u kojima su uređaj i pribor za dovod zraka i odvod produkata izgaranja od istog proizvođača za što postoji proizvođačevo tipsko ispitivanje ispravnosti za koje serviser izdaje dokaz o ispravnosti uređaja zajedno s priborom i nije potreban dimnjačarski pregled,
2. uređajima za loženje na kruta, tekuća i plinovita goriva,
3. otvorima i uređajima za dovod zraka za izgaranje, 
4. ventilacijskim sustavima kada su povezani s uporabom uređaja za loženje
Čl. Xx Rokovi pregleda i čišćenja: Prebaciti čl. 20. uz navođenje C trošila za koja je nadležan serviser i za koji nije potreban dimnjačarski pregled,
Čl. Xx Vrste pregleda – prebaciti čl 21. i čl.22. Kod članka 22.  brisati stavak 6.. jer se u tim slučajevima ne radi o izvanrednom pregledu kakvog propisuje zakon nego o kontrolnom pregledu u sklopu redovne usluge.
Čl. Xx Novogradnja, rekonstrukcija i promjena trošila: prebaciti čl. 17. i 18.
Čl. Xx Izvršitelj dimnjačarskih poslova
Dimnjačarske poslove na teritoriju Grada Osijeka obavlja UNIKOM…… koji zapošljava specificiran broj izvršitelja sa specifikacijom potrebne spreme,  te koji posjeduje specificiranu potrebnu opremu.
Člxx Kvalifikacije i oprema Navesti točno koje kvalifikacije, koliko broj kvalificiranih/na broj korisnika ili sl + minimalnu opremu navesti (u privitku je primjer) 
IV. OBVEZE ISPORUČITELJA
Prebaciti čl 9.,10.,11., 12., 
Prebaciti čl. 23
Nakon obavljenog pregleda ili čišćenja, Isporučitelj je obavezan izdati dimnjačarski stručni nalaz - akt: 
· ispravu o ispravnosti
· po potrebi upozorenja na manje nedostatke koje treba riješiti
· ili upozorenje o nedostacima zbog kojih postoji neposredna opasnost za zdravlje, život ili imovinu do sanacije kojih se objekt pregleda smatra neispravnim za upotrebu.
V. POSTUPANJE U SLUČAJU UTVRĐENIH NEDOSTATAKA
Prebaciti čl 14., 15. i 16.
Čl 15. u zadnjoj točki 3. dodati obvezu obavijesti predstavnika stanara - suvlasnika : 
4. izdati ispravu o neispravnosti s opisom nedostataka i mjerama za njihovo otklanjanje,
5. pisano upozoriti korisnika usluge,
6. obavijestiti ministarstvo nadležno za unutarnje poslove, građevinsku inspekciju, operatora distribucijskog sustava plina ako je primjenjivo, predstavnika suvlasnika i upravitelja zgrade te nadležno upravno tijelo Grada Osijeka za poslove komunalnog redarstva.
V. OBVEZE KORISNIKA USLUGE
VI. OPĆI UVJETI
VII. NADZOR
VIII. PREKRŠAJNE ODREDBE
XIII. PRIJELAZNE I ZAVRŠNE ODREDBE


	Ne prihvaća se.  
Prijedlog da se u članak 2. doda novi stavak s popisom propisa ne prihvaća se jer je pravna osnova za donošenje Odluke već navedena u uvodu Nacrta Odluke, gdje su navedeni Zakon o lokalnoj i područnoj (regionalnoj) samoupravi, Zakon o komunalnom gospodarstvu i Statut Grada Osijeka. Članak 2. Nacrta Odluke ima drukčiju svrhu, odnosno uređuje svrhu obavljanja dimnjačarskih poslova. Posebni propisi i tehnička pravila primjenjuju se neposredno, neovisno o tome jesu li pojedinačno navedeni u tekstu Odluke, a članak 5. već propisuje postupanje u skladu s posebnim propisima, pravilima struke i pravilima operatora distribucijskog sustava plina.
Prijedlog preuređenja strukture Odluke ne prihvaća se jer je postojeća struktura Nacrta Odluke nomotehnički prihvatljiva i pregledna. Odluka je uređena kroz cjeline koje slijede uobičajenu strukturu općeg akta: opće odredbe, pojmovi, način obavljanja dimnjačarskih poslova, obveze Isporučitelja, obveze korisnika usluge, postupanje u slučaju utvrđenih nedostataka, novogradnja, rekonstrukcija i promjena trošila, rokovi kontrole i čišćenja, opći uvjeti, nadzor, prekršajne odredbe te prijelazne i završne odredbe. Sama činjenica da bi se pojedine odredbe mogle drukčije rasporediti ne utječe na zakonitost, jasnoću ni provedivost Odluke.
Prijedlog da se u članak 7. unesu iznimke za određena C trošila ne prihvaća se jer je pitanje uređaja vrste C već riješeno prihvaćanjem primjedbi Unikoma d.o.o. U članku 6. definicija dimovodnog objekta dopunjena je tako da se zrako-dimovod smatra dimovodnim objektom, osim kada je isti dio uređaja za loženje, a iz članka 20. brisane su posebne odredbe o zrako-dimovodima uređaja za loženje vrste C. Time je izbjegnuto preklapanje dimnjačarskog nadzora s obvezama ovlaštenih servisera i pravilima operatora distribucijskog sustava plina.
Prijedlog da se članci 20., 21. i 22. premjeste u glavu o načinu obavljanja poslova ne prihvaća se jer su rokovi redovitih kontrola i čišćenja, sadržaj redovite kontrole i čišćenja te slučajevi izvanredne kontrole i čišćenja pregledno uređeni u zasebnoj glavi koja se odnosi na rokove kontrole i čišćenja.
Prijedlog brisanja članka 22. točke 6. ne prihvaća se jer se kontrola prethodno utvrđenih nedostataka obavlja izvan rokova redovite kontrole i čišćenja propisanih člankom 20. Odluke, a svrha joj je provjera jesu li prethodno utvrđeni nedostaci otklonjeni.
Prijedlog premještanja članaka 17. i 18. ne prihvaća se jer su ti članci sadržajno pravilno smješteni u posebnu glavu „Novogradnja, rekonstrukcija i promjena trošila”, koja uređuje posebne situacije priključenja novog uređaja za loženje i izdavanja odgovarajuće isprave po završetku radova.
Prijedlog da se u Odluci propiše točan broj izvršitelja, stručna sprema i minimalna oprema ne prihvaća se jer se radi o operativnim i stručnim pitanjima koja nisu predmet detaljnog uređenja ovom Odlukom. Članak 9. već propisuje obvezu Isporučitelja da osigura stručno osposobljene osobe i potrebnu tehničku opremu u skladu s pravilima struke, dok će se detaljna specifikacija opreme, organizacije rada i stručnih uvjeta uređivati posebnim propisima, pravilima struke, internim aktima Isporučitelja i, u odgovarajućem dijelu, Općim uvjetima isporuke komunalne usluge.
Prijedlog vraćanja odnosno dodavanja posebne odredbe o dimnjačarskom stručnom nalazu, ispravi i upozorenjima ne prihvaća se jer je ranija Glava IX. „Dimnjačarski stručni nalaz” brisana prihvaćanjem primjedbe Unikoma d.o.o. Pitanje izdavanja isprava nije izostavljeno iz Nacrta Odluke, nego je uređeno člancima 4., 6., 8., 14. i 15. Nacrta Odluke. Vrste, nazivi, obrasci i sadržaj pojedinih isprava detaljnije će se urediti Općim uvjetima isporuke komunalne usluge obavljanja dimnjačarskih poslova.
Prijedlog da se u članku 15. propiše obavještavanje predstavnika stanara, odnosno predstavnika suvlasnika, i upravitelja zgrade ne prihvaća se jer je članak 15. već izmijenjen prihvaćanjem primjedbe Unikoma d.o.o. te propisuje obavještavanje nadležnih inspekcijskih službi, operatora distribucijskog sustava plina ako se radi o plinovitom gorivu i korisnika usluge. Pojam korisnika usluge već je definiran široko i obuhvaća relevantne osobe, dok se odnosi između suvlasnika, predstavnika suvlasnika i upravitelja uređuju posebnim propisima, međuvlasničkim ugovorom i ugovorom o upravljanju.
Slijedom navedenoga, naknadno dostavljeni prijedlozi ne prihvaćaju se kao dodatna izmjena Nacrta Odluke.

Nacrt Odluke je nakon provedenog javnog savjetovanja izmijenjen prihvaćanjem primjedbi Unikoma d.o.o. te su time već obuhvaćena pojedina pitanja na koja se  prijedlozi odnose. Prihvaćenim izmjenama provedeno je terminološko usklađenje pojma „pregled” u pojam „kontrola”, izmijenjene su odredbe koje se odnose na plinske uređaje za loženje, dopunjen je pojmovnik, brisane su posebne odredbe o kotlovskim postrojenjima i zrako-dimovodima uređaja za loženje klase C i D, izmijenjeni su rokovi redovitih kontrola i čišćenja, dopunjene su obveze Isporučitelja i korisnika usluge, brisana je ranija Glava IX. „Dimnjačarski stručni nalaz” te su djelomično usklađene prekršajne odredbe.
Prijedlog dodavanja popisa propisa u članak 2. ne prihvaća se jer je pravna osnova za donošenje Odluke već navedena u uvodu Nacrta Odluke, dok se posebni propisi primjenjuju neposredno i nije ih potrebno pojedinačno navoditi u materijalnim odredbama. Prijedlog preuređenja strukture Odluke ne prihvaća se jer je postojeća struktura nomotehnički prihvatljiva i pregledna. Prijedlog dodatnog navođenja C trošila ne prihvaća se jer je to pitanje već riješeno dopunom definicije dimovodnog objekta i brisanjem posebnih odredbi o zrako-dimovodima uređaja za loženje vrste C. Prijedlog brisanja kontrole prethodno utvrđenih nedostataka iz članka 22. ne prihvaća se jer se ta kontrola obavlja izvan rokova redovite kontrole i čišćenja i služi provjeri jesu li nedostaci otklonjeni. Prijedlog propisivanja točnog broja izvršitelja, kvalifikacija i opreme ne prihvaća se jer se radi o operativnim i stručnim pitanjima koja se uređuju posebnim propisima, pravilima struke, internim aktima Isporučitelja i, u odgovarajućem dijelu, Općim uvjetima isporuke komunalne usluge obavljanja dimnjačarskih poslova. Prijedlog ponovnog uređivanja dimnjačarskog stručnog nalaza ne prihvaća se jer je to pitanje već uređeno kroz odredbe o izdavanju isprava i pisanom upozoravanju korisnika, dok će se vrste, nazivi, obrasci i sadržaj isprava detaljnije urediti Općim uvjetima isporuke komunalne usluge obavljanja dimnjačarskih poslova. Prijedlog dodatnog obavještavanja predstavnika suvlasnika i upravitelja zgrade ne prihvaća se jer pojam korisnika usluge već obuhvaća relevantne osobe, a odnosi između suvlasnika, predstavnika suvlasnika i upravitelja uređuju se posebnim propisima, međuvlasničkim ugovorom i ugovorom o upravljanju. 



